***REFERAT FRA FORELDREMØTE ULV 14/9-16***

**Visjon**

Tastarustå barnehage sin visjon er: Mester i eget liv. For oss i Tastarustå barnehage er det viktig at alle barna opplever voksne som tar dem på alvor; lytter til deres tanker, meninger og ønsker og lar dem delta og påvirke egen hverdag her i barnehagen. Barna uttrykker seg både verbalt og kroppslig, og vi legger vekt på å lytte til barnas mange ulike måter å uttrykke seg på. Eks: et barns kroppslige språk kan være så tydelig som en lukket munn og en kropp som snur seg bort fra maten for å signalisere at en er mett, eller åpne armer eller en rumpe som deiser ned på fanget som et tydelig signal om at en trenger nærhet og påfyll. Vi på avdeling Ulv legger vekt på å være tilstede sammen med barna, slik at vi lettere kan se det enkelte barnets uttrykk og gi dem den støtten de har behov for i ulike settinger. Hverdagen skal oppleves forutsigbar, forståelig og trygg for hvert enkelt barn. For barna er mestre i eget liv og har behov for at vi har tro på dem for de mestrer så utrolig mye om de får muligheten!

**Rommene**

Som de fleste av dere har sett, består barnehagen, foruten de fem ulike avdelingene og felles kjøkken i første og andre etasje, av syv ulike funksjonsrom som de ulike avdelingene rullerer på.

Rommene er som følger:

1. Konstruksjonsrom
2. Gymsal
3. Musikkrom
4. Formingsrom
5. Vannrom
6. Butikk- Rollelekrom
7. Kjøkken- rollelek rom

I tillegg er det her i første etasje kjekke fellesarealer i gangen rett utenfor avdelingen, under trappen, husene ved vannrommet/formingsrommet og ikke minst er trappene ved gymsalen veldig kjekke å klatre i for barna på vår avdeling.

Utformingen av bygget er gjort med tanke på arbeid i smågrupper. Vi arbeider i smågrupper fordelt på de ulike funksjonsrommene vi har fått tildelt (den dagen), på avdeling, utelek og tur. (Vi er altså ikke hele avdelingen på disse funksjonsrommene ved noen anledning). Ved å dele barna inn i mindre grupper, sikrer vi barna god tilgang på voksenkontakt (da det er lettere å være til stede for 3- 4 barn hver enn 14 i samme rom), noe som skaper et bedre grunnlag for gode språksituasjoner og ikke minst for tilknytning og relasjonsbygging barna i mellom og voksen barn.

Rommene i barnehagen er tilrettelagt med god tilgjengelighet, tydelig innhold og løsninger som gir barn trygge rammer. Nå som vi enda er i oppstarten vil fokuset fortsette å være å bli kjent med hvordan vi skal bruke de ulike rommene. For barna er det særdeles viktig at vi tar oss god tid til å bli kjent og bli trygge på de ulike rommene slik at de kan oppleve hverdagen i barnehagen som forutsigbar, forståelig og trygg.

**Samling**

Hva er en samling? Vi har en samlingskoffert som alt vi trenger til samlingen ligger i, og det skaper bant annet en forventning for barna. Barna gir klart utrykk for at de liker samling!

Fremover vil det bli samlinger i de små gruppene vi har delt barna inn i. Her tenker vi at det både vil være sangsamlinger og samling ifht. tema, bøker, eventyr, hva vi skal gjøre på de ulike rommene, og leker.

**Tur**

Vi har allerede startet med korte turer i nærområdet, de har vært korte først og fremst fordi vi ønsker at barna skal være klare og trygge nok sammen med oss, med rutinene for tur og området utfor barnehagen, før vi går lengre turer.

Vi har tatt i bruk lekeplassen, men på sikt ønsker vi i hovedsak å bruke grøntområdene her i nærheten. Det vil vi fordi det er så utrolig mange muligheter ved å bruke naturen som lekeplass. Ungene kan få ulike sanseopplevelser, nysgjerrigheten deres blir trigget. Det er utrolig mye spennende å oppdage for disse små.

Vi kommer ellers til å ha ulike mål for turene- Eks på dette kan være motorisk trening- viktig at barna går selv (de som er minst har vi selvfølgelig vogn med til), å gå i ulendt terreng er bra for balansen!

 Ellers kan målet for turen også ha noe med tema å gjøre. Vi har ulike tema gjennom året og nå er det blant annet vennskap og høst. Eksempler på turer i fht tema høst kan være å finne en haug med høstblader, bade i disse, eller ta med ting du finner tilbake til barnehagen for å lage noe, eller studere det.

Vi har to turdager i uka og dette vil fordeles på de to ulike gruppene (A og B) Vi ønsker å være med på skape tur/uteglede for disse ungene!

**Pedagogisk dokumentasjon**

Vi har ulike måter å synliggjør og å dokumentere det pedagogiske arbeidet vårt i barnehagen. Dette gjør vi for å kunne utvikle oss, evaluere det vi har gjort for så å finne veien videre på best mulig måte. Vi skal også observere og vurdere enkeltbarns trivsel og utvikling.

Måter vi vil gjør dette på hos oss er:

* Månedsplaner-brev
* Observasjonsskjema (dette blir i forbindelse med foreldresamtaler)
* Bildecollager
* Bilder av barna i lek

Utstilling av det barna har lagd, alt dette vil komme opp på tema veggen vår.

**Årshjulet**-

**Barnegruppen**

Småbarnsavdelingene i Tastarustå barnehage har 14 barn og 4 voksne. På avdelingen vår vil vi denne høsten være 12 barn, da to av barna ikke har oppstart før januar 2017.

I barnegruppen har vi fire barn som er 2,5 år, tre barn som er 2 år, tre som er ca. 1,5 år og to som er ca. 1 år.

Vi deler oss inn i mindre grupper gjennom dagens ulike aktiviteter og i disse gruppene vil vi primært være delt etter alder.

**Måltid**

Alle måltider er inkludert i de matpengene dere betaler.

Vi serverer havregrøt til frokost mellom klokka 08.00- 08.30

Vi spiser lunsj klokka 11- 11.30 og legger de barna som skal hvile etter lunsj. Hviletiden vil dermed være fra mellom 11.30- 12.00 alt etter hvor lang tid de bruker på lunsjen.

Vi har en egen kjøkkenhjelp som heter Sigrunn som hjelper oss med maten og det meste av oppvasken. I første omgang vil det bli varmmat en gang i uken. Sigrunn vil da lage varmmat til alle avdelinger fra grunnen. Vi på avdeling Ulv tenker vi også ved jevne mellomrom kommer til å lage varmmat på avdelingen sammen med barna, da barna, særlig de eldste, har stor glede av å delta i matlaging.

Barna deltar også i den daglige dekkingen av bordet. De synes det er stor stas å være med å dekke bordet med de tallerkener, bestikk, kopper og mat som vi har behov for! Lunsjmåltidet starter alltid ved at vi synger en sang. For barna er dette en viktig rutine som skaper en forståelig hverdag og dermed også trygghet. Under måltidet er vi opptatt av å gi barna mulighet til å øve egen selvstendighet ved å delta i smøringen av egne skiver, helle melk, osv.

Ca. Klokka 14 har vi lett måltid og frukt. Barna serveres da knekkebrød og frukt. De yngste får gjerne skiver i stedet.

**Foreldresamarbeid**

Det daglige foreldresamarbeidet er viktig for at barnets trygghet og trivsel i barnehagen. Del derfor gjerne opplevelser eller observasjoner fra hjemmesituasjonen slik at vi kan møte barnet der det er (f.eks. soving, spising, aktiviteter i helgen). Barna nyter godt av at vi har en god dialog. Vi prøver så godt vi kan å ta oss tid til en prat med alle foreldre som ønsker det i løpet av dagen, men skulle situasjoner oppstå som vanskeliggjør dette, ta gjerne en telefon eller send oss en epost. Til gjengjeld ønsker vi daglig å fortelle om hva ditt barn har gjort eller hvordan dagen i barnehagen har utartet seg for ditt barn.

Har dere ideer eller innspill, ønsker vi det velkommen og takker for det. All konstruktiv kritikk er positivt. Det er enklere å bli bedre om dere hjelper oss til det. Der kan gi oss tilbakemelding gjennom evaluering av tilvenning, foreldreundersøkelse eller gjennom samtale i løpet av dagen.

Dersom noen av dere arbeider med noe spesielt som kan være interessant for barna, og som vi i barnehagen kan dra nytte av, gi gjerne beskjed til oss!

Det vil bli lagt opp til to foreldresamtaler i året, en på høsten (november) og en på våren (april/mai). Vi henger da opp lister eller kontakter dere for å avtale tid. Er det imidlertid noe dere lurer på ellers eller har lyst å fortelle om, er det bare å ta kontakt!

**FAU – foreldrerådets arbeidsutvalg**

FAU skal sikre samarbeidet mellom foreldrene og barnehagen, fremme foreldrenes fellesinteresser, og sikre reell medvirkning for foreldre/foresatte. FAU i Tastarustå Barnehage består av en representant samt en vararepresentant fra hver avdeling.

**Barnegruppen:**

* Dette er en småbarnsavdeling med 14 barn (og fire voksne). Til nå har vi hatt 11 flotte barn som har begynt på avdelingen og venter på en til som skal begynne nå i slutten på måneden. Resten av høsten vil vi være 12 barn på avdelingen før vi i januar får de to siste.
* Barnegruppen består av: Alder på barna, eks, de fire eldste er alle født i samme måned og er 2,5 år... osv.
* Si noe om tilvenningen?